నిప్పురవ్వ

నిప్పురవ్వ ఎ.కోదండరామి రెడ్డి దర్శకత్వంలో 1993లో విడుదలైన చిత్రం. ఇందులో నందమూరి బాలకృష్ణ, విజయశాంతి ముఖ్యపాత్రల్లో నటించారు. ఈ సినిమాను ఎం. వి. శ్రీనివాస ప్రసాద్ యువరత్న ఆర్ట్స్ పతాకంపై నిర్మించాడు. బప్పీలహరి పాటలు స్వరపరచగా, ఎ. ఆర్. రెహమాన్ నేపథ్య సంగీతాన్ని సమకూర్చాడు. రాజ్ కోటి కూడా ఒక పాట స్వరపరిచారు.

సింగరేణి బొగ్గు కార్మికుల నేపథ్యంలో ఈ సినిమా తీశారు. చిత్రీకరణలో ఒక ప్రమాదం జరిగింది. దీంతో ఈ చిత్రం విడుదల వాయిదాపడి బాలకృష్ణ నటించిన బంగారు బుల్లోడు చిత్రం తో సమానంగా ఒకే రోజు విడుదలై పోటీ పడాల్సి వచ్చింది

కథ

నటవర్గం
 నందమూరి బాలకృష్ణ
 విజయశాంతి
 నిళల్ గళ్ రవి
 శోభన

విడుదల 
ఈ సినిమా 1993, సెప్టెంబరు 3 న విడుదలైంది. ఇదే రోజున బాలకృష్ణ నటించిన బంగారు బుల్లోడు సినిమా కూడా విడుదలయ్యింది. ఈ రెండింటిలో నిప్పురవ్వ సరిగా ఆడలేదు కానీ బంగారు బుల్లోడు మాత్రం విజయవంతమైన చిత్రంగా నిలిచింది.
నిప్పురవ్వ సినిమాను చిత్రీకరిస్తుండగా ఒక ప్రమాదం జరిగింది. దాంతో ఈ సినిమా విడుదలను నిలుపు చేయాలని కొంతమంది కోర్టుకెక్కారు. అందుకని ఈ చిత్రం విడుదల ఆలస్యమయ్యి బంగారు బుల్లోడు చిత్రంతో సమానంగా ఒకే రోజు విడుదలై పొటీ పడాల్సి వచ్చింది.

సాంకేతికవర్గం

సంగీతం 
ఈ చిత్రానికి బప్పీలహరి సంగీత దర్శకత్వం వహించాడు. రండి కదలిరండి అనే ఒక్క పాట మాత్రం రాజ్ కోటి స్వరపరిచారు. ఎ. ఆర్. రెహమాన్ ఈ చిత్రానికి నేపథ్య సంగీతం అందించాడు. ఇలా ఒకే సినిమాకు నలుగురు సంగీత దర్శకులు కలిసి పనిచేయడం అరుదైన సంఘటన.

మూలాలు

బయటి లంకెలు

నందమూరి బాలకృష్ణ సినిమాలు